حصريا // بقلمي قصيدة بعنوان ((يمك احس الدنيا حلوه)) , 2014
[TBL]http://store1.up-00.com/2013-11/1385040256091.jpg[/TBL]
هلوووو حبايبي مثل ماعودتكم على طرح قصائدي الجديده
وفقط على
منتديات اميرات العراق
اليوم اقدملكم قصيدتي
بعنوان
يمك احس الدنيا حلوه
تدري شكد احبك يااعز مخلوق
مااكدراوصف حبك يمكن يتعبني
انت حبيبي وكل دنيتي هاي
يادنيا اعيشن دونك وانت تاركني
اتمنى اشتمك حبيبي بين الاحظان
بس رايد ياقلبي انت تشتمني
نذوب بهوانه بالعسل غركانين
حبك ياقلبي هواي ذوبني
مااتمنى اتركك لحظه مااعوفك
ابقى يمي حبيبي ابقى ساكني
يمك احس الدنيا حلوه هواي
بس بدونك احس الدنيا عافتني
عشكك مرض مزمن دخل للروح
عجزالطبيب بدواي كال ماعندي
احسن هو احسن مااريد نطيب
اقبل بكلشي حبيبي دامك تحبني
شفتك دواي عندي هذا الموضوع
بوسه من شفتك صدك تطيبني
وذا تحظن حبيبك يكمل المعروف
لاتتركني لحظه ابدا ابقى حاظني
آآآآهلووووو لوما بالكلام حدود
جان القصيده تكول كافي خلصني
اذا حتى القصيده بحبك نجنت
وكالت كافي لاتكتب هذا جنني
شتكول اعله قلبي حقه من يعشك
اذا انت حبيبي دوم شاغلني
اذا حتى الكمر غار من شافك
كال نعقد صلح لازم يصالحني
متكولي حبيبي شنهو الجمال البيك
سابي الناس حتى انا دوخني
الناس تدرس علم وتتعب هواي
وانا ادرس عشك لأن عاجبني
حبيتك صحيح بلا سبب حبيت
لاتعرف سبب حبك هذاما يهمني
المهم حبيتك من بين هاي الناس
بقلبي الك عقار وطابو حاجزني
احبك يكفي لو بعد انطيك
لو انطيك روحي تبقى طالبني
تحياتي
احمد العراقي
حصريا // بقلمي قصيدة بعنوان ((يمك احس الدنيا حلوه))